pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ นำหน่วยงานที่เกี่ยวข้องหารือแก้ปัญหากลุ่มสมัชชาคนจนต่อเนื่อง ภาพรวมบางปัญหาสามารถแก้ไขได้ทันที ส่วนบางปัญหาเป็นเรื่องนโยบาย ต้องพิจารณาอย่างถี่ถ้วน เพื่อให้ได้ผลเป็นที่พอใจทุกฝ่าย
วันจันทร์ที่ 21 ตุลาคม 2562
รมต.นร. นายเทวัญ ฯ นําหน่วยงานที่เกี่ยวข้องหารือแก้ปัญหากลุ่มสมัชชาคนจนต่อเนื่อง ภาพรวมบางปัญหาสามารถแก้ไขได้ทันที ส่วนบางปัญหาเป็นเรื่องนโยบาย ต้องพิจารณาอย่างถี่ถ้วน เพื่อให้ได้ผลเป็นที่พอใจทุกฝ่าย
รมต.นร. นายเทวัญ ฯ นําหน่วยงานที่เกี่ยวข้องหารือแก้ปัญหากลุ่มสมัชชาคนจนต่อเนื่อง ภาพรวมบางปัญหาสามารถแก้ไขได้ทันที ส่วนบางปัญหาเป็นเรื่องนโยบาย ต้องพิจารณาอย่างถี่ถ้วน เพื่อให้ได้ผลเป็นที่พอใจทุกฝ่าย
วันนี้ (21 ต.ค.62) หลังจากที่เมื่อช่วงเช้ากลุ่มสมัชชาคนจน (สคจ.) จํานวนประมาณ 300 คน พร้อมรถกระบะเครื่องขยายเสียง เดินเท้าออกมาที่เกาะกลางหน้ากระทรวงศึกษาธิการตรงข้ามทําเนียบรัฐบาล เพื่อเรียกร้องให้นายสุภรณ์ อัตถาวงศ์ ผู้ช่วยรัฐมนตรีประจําสํานักนายกรัฐมนตรี ดําเนินการจัดการเจรจาระหว่างกระทรวงให้เป็นที่เรียบร้อยนั้น โดยเมื่อเวลา 09.00 น. นายสุภรณ์ฯ ได้เชิญหน่วยงานที่เกี่ยวข้อง อาทิ กระทรวงมหาดไทย กระทรวงทรัพยากรธรรมชาติและสิ่งแวดล้อม และกระทรวงการคลัง ร่วมประชุมเตรียมการกําหนดแนวทางการแก้ไขปัญหาที่ดินทํากินและที่อยู่อาศัย ณ ห้องประชุม 1 ชั้น 2 อาคารสํานักงาน ก.พ. (เดิม)
ล่าสุดเวลา 14.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายสุภรณ์ อัตถาวงศ์ ผู้ช่วยรัฐมนตรีประจําสํานักนายกรัฐมนตรี และผู้แทนหน่วยงานที่เกี่ยวข้อง ประกอบด้วย กระทรวงมหาดไทย กระทรวงทรัพยากรธรรมชาติและสิ่งแวดล้อม กระทรวงการคลัง และตัวแทน สคจ. ได้ร่วมประชุมติดตามการแก้ปัญหาอย่างใกล้ชิด โดยวันนี้มีการหารือเรื่องการแก้ไขปัญหาที่ดินทํากินและที่อยู่อาศัยและข้อเรียกร้องที่เกี่ยวข้อง
รัฐมนตรีประจําสํานักนายกรัฐมนตรี กล่าวว่า การหารือวันนี้ได้ข้อสรุปบางประเด็นปัญหา เช่น การขอคืนที่ดินบางแปลงที่กรมชลประทานซื้อไปเนื่องจากประสบปัญหาน้ําท่วม แต่ปัจจุบันไม่พบปัญหาเช่นนี้แล้ว ชาวบ้านจึงขอคืนที่ดิน ซึ่งทางกระทรวงเกษตรและสหกรณ์จะต้องนําไปพิจารณาผลกระทบทางกฎหมาย และดําเนินการช่วยเหลือต่อไป ส่วนปัญหาที่ยังไม่ได้ข้อสรุปส่วนมากเป็นเรื่องของนโยบาย ต้องมีการพิจารณาอย่างถี่ถ้วน เช่น เรื่องเขื่อนแก่งเสือเต้นซึ่งที่ประชุม ครม. มีมติให้ชะลอการก่อสร้าง แต่ที่ประชุม สคจ. ขอให้มีการยกเลิกไปเลย ทั้งนี้ หากการประชุมหารือวันนี้ยังไม่ได้ข้อสรุปทั้งหมด อาจต้องมีการขยายระยะเวลาการหารือออกไป เพื่อให้ได้ผลเป็นที่พอใจทุกฝ่าย
รัฐบาลไทย-ข่าวทำเนียบรัฐบาล-กอช. ตั้งคณะอนุกรรมการไอที ดึงผู้เชี่ยวชาญเข้าร่วม เดินหน้าพัฒนาระบบงานและบริการดิจิทัลเพื่อสมาชิก
วันจันทร์ที่ 31 กรกฎาคม 2560
กอช. ตั้งคณะอนุกรรมการไอที ดึงผู้เชี่ยวชาญเข้าร่วม เดินหน้าพัฒนาระบบงานและบริการดิจิทัลเพื่อสมาชิก
กองทุนการออมแห่งชาติ (กอช.) ตั้งคณะอนุกรรมการด้านเทคโนโลยีสารสนเทศ ดึงผู้เชี่ยวชาญเฉพาะด้านเข้าร่วม เพื่อเร่งพัฒนาระบบจัดการและบริการสมาชิกรูปแบบดิจิทัลออนไลน์ ตอบโจทย์ความต้องการของสมาชิก
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. เปิดเผยว่า คณะกรรมการกองทุนการออมแห่งชาติได้มีคําสั่งแต่งตั้งคณะอนุกรรมการด้านเทคโนโลยีสารสนเทศขึ้น โดยมีนายบุญเสริม จิตเจนสุวรรณ กรรมการซึ่งเป็นสมาชิกภาคเหนือ เป็นประธาน มีอนุกรรมการซึ่งประกอบด้วย ผู้อํานวยการศูนย์เทคโนโลยีสารสนเทศ สํานักงานเศรษฐกิจการคลัง, นายวิษณุ ตัณฑวิรุฬห์ ผู้เชี่ยวชาญด้านระบบความปลอดภัยสารสนเทศข้อมูลขนาดใหญ่ ที่ปรึกษาโครงการ Big Data ของหน่วยงานรัฐหลายแห่ง, นายถิรพันธุ์ สรรพกิจ ผู้ช่วยผู้จัดการ หัวหน้าสายงานเทคโนโลยีสารสนเทศ ตลาดหลักทรัพย์แห่งประเทศไทย ผู้เชี่ยวชาญด้านวิศวกรรมระบบงานเทคโนโลยี และเลขาธิการคณะกรรมการกองทุนการออมแห่งชาติ โดยคณะอนุกรรมการชุดนี้จะทําหน้าที่กําหนดนโยบายและแผนพัฒนาด้านเทคโนโลยีสารสนเทศ ให้สอดคล้องตามแผนยุทธศาสตร์กองทุนการออมแห่งชาติ (พ.ศ. 2560-2564) ที่กําหนดเป้าหมายให้ กอช. มีระบบงานที่มีประสิทธิภาพซึ่งจัดการด้วยเทคโนโลยีที่ทันสมัย มีเสถียรภาพและมีความปลอดภัยของข้อมูล ช่วยลดขั้นตอนความซับซ้อนและระยะเวลาที่ต้องใช้ในการปฏิบัติงาน รวมถึงการออกแบบพัฒนาระบบบริการสมาชิกรูปแบบดิจิทัลออนไลน์ เพื่อตอบโจทย์พฤติกรรมผู้บริโภคในกระแสโลก 4.0 ในปัจจุบัน โดยขณะนี้ กอช. อยู่ระหว่างเร่งรัดพัฒนาระบบบริการสมาชิกบนอินเตอร์เน็ตผ่านเว็บไซต์ หรือ Web Service และการสร้างแอพลิเคชั่นบนมือถือ (Mobile Application) เพื่ออํานวยความสะดวกแก่สมาชิกและประชาชนทั้งด้านข้อมูลข่าวสารสิทธิประโยชน์ และใช้บริการออนไลน์ต่างๆ อาทิ การตรวจสอบคุณสมบัติผู้ที่ต้องการสมัครสมาชิก หรือการเรียกดูยอดเงินในบัญชีของสมาชิก ซึ่งเมื่อระบบงานได้พัฒนาแล้วเสร็จ กอช. ก็ได้เตรียมขยายผลเชื่อมโยงบริการเข้ากับโครงการ National e-Payment ต่อไปด้วยในอนาคต
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-ออมสิน แจ้งปิดระบบชั่วคราว วันที่ 24 และ 25 กุมภาพันธ์ 2561 ทดสอบแผนสำรองข้อมูลและระบบ
วันจันทร์ที่ 26 กุมภาพันธ์ 2561
ออมสิน แจ้งปิดระบบชั่วคราว วันที่ 24 และ 25 กุมภาพันธ์ 2561 ทดสอบแผนสํารองข้อมูลและระบบ
ธนาคารออมสินแจ้งปิดระบบเครือข่ายเทคโนโลยีสารสนเทศเป็นระยะเวลาชั่วคราว เพื่อทดสอบระบบแผนสํารองข้อมูล ประจําปี 2561 และเปลี่ยนการเชื่อมโยงระบบเครือข่ายสื่อสาร วันที่ 24 และ 25 กุมภาพันธ์ 2561
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อเป็นการพัฒนาระบบเทคโนโลยีสารสนเทศและเพิ่มประสิทธิภาพการให้บริการ ธนาคารออมสินจึงขอแจ้งปิดระบบเครือข่ายเทคโนโลยีสารสนเทศเป็นระยะเวลาชั่วคราว เพื่อทดสอบระบบแผนสํารองข้อมูล ประจําปี 2561 และเปลี่ยนการเชื่อมโยงระบบเครือข่ายสื่อสาร โดยจะดําเนินการปิดระบบเพื่อปฏิบัติการดังกล่าว ซึ่งจะทําให้ลูกค้าไม่สามารถใช้บริการ Internet Banking ในวันเสาร์ที่ 24 กุมภาพันธ์ 2561 เวลา 02.00 - 06.00 น. และ วันอาทิตย์ที่ 25 กุมภาพันธ์ 2561 เวลา 02.00 - 06.00 น. จึงต้องขออภัยลูกค้าทุกท่านในความไม่สะดวกในครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-เอกอัครราชทูตเวียดนามประจําประเทศไทย เข้าเยี่ยมคารวะ รองนายกรัฐมนตรี
วันศุกร์ที่ 19 มกราคม 2561
เอกอัครราชทูตเวียดนามประจําประเทศไทย เข้าเยี่ยมคารวะ รองนายกรัฐมนตรี
เอกอัครราชทูตเวียดนามประจําประเทศไทย เข้าเยี่ยมคารวะ รองนายกรัฐมนตรี
วันนี้ (วันศุกร์ที่ 19 มกราคม 2561) เวลา 13.30 น. พลเอก ฉัตรชัย สาริกัลป์ยะ รองนายกรัฐมนตรี อนุญาติให้นายเหวียน หาย บั่ง (H.E. Mr. Nguyen Hai Bang) เอกอัครราชทูตเวียดนามประจําประเทศไทย เข้าเยี่ยมคารวะ ในโอกาสเข้ารับตําแหน่ง ณ ห้องนารี 2 ตึกนารีสโมสร ทําเนียบรัฐบาล
รองนายกรัฐมนตรีให้การต้อนรับและกล่าวแสดงความยินดีที่เอกอัครราชทูตได้รับการแต่งตั้งให้ดํารงตําแหน่งเอกอัครราชทูตเวียดนามประจําประเทศไทย ทั้งนี้เอกอัครราชทูตเวียดนามประจําประเทศไทยได้กล่าวขอบคุณรองนายกรัฐมนตรีที่ได้สละเวลาให้เข้าเยี่ยมคารวะในครั้งนี้ ซึ่งไทยและเวียดนามมีความสัมพันธ์อันดีระหว่างกันมาโดยตลอด โดยประเทศไทยติดอันดับ 1 ใน 10 นักลงทุนต่างประเทศที่มาลงทุนในเวียดนาม
รองนายกรัฐมนตรีชื่นชมรัฐบาลเวียดนาม ที่ดําเนินการแก้ไขการทําประมงผิดกฎหมาย ซึ่งไทยพร้อมแลกเปลี่ยนประสบการณ์และแนวทางเพื่อช่วยเหลือ รวมถึงยินดีที่จะสนับสนุนแก้ไขปัญหาการทําประมงผิดกฎหมายอย่างยั่งยืนซึ่งเอกอัครราชทูตขอบคุณ และแจ้งว่าปัญหาการประมงเป็นปัญหาที่นายกรัฐมนตรีได้ให้ความสําคัญ โดยรัฐบาลเวียดนามมีนโยบายในการช่วยเหลือชาวประมงที่มีรายได้ต่ํา อย่างไรก็ตามทางการไทยสามารถแจ้งประเด็นข้อมูลต่างๆ ที่เกี่ยวกับการทําประมงผิดกฎหมาย มายังทางการเวียดนาม ทางการเวียดนามพร้อมที่จะสนับสนุนและให้ความร่วมมือที่จะแก้ไขปัญหาดังกล่าว และขอให้รัฐบาลไทยปฏิบัติต่อชาวเวียดนามภายใต้หลักมนุษยธรรม
รองนายกรัฐมนตรีกล่าวถึงประเด็นการแก้ไขปัญหาการค้ามนุษย์ ว่า เป็นปัญหาของหลายประเทศ เพื่อไม่ให้ปัญหาลุกลาม และไทยยินดีที่จะให้การช่วยเหลือ ซึ่งเอกอัครราชทูตเวียดนามประจําประเทศไทยกล่าวว่าปัญหาการค้ามนุษย์เป็นปัญหาที่เอกอัครราชทูตให้ความสําคัญ และได้เข้าพบเลขาธิการสภาความมั่นคงแห่งชาติ ในประเด็นนี้ด้วยแล้ว
เอกอัครราชทูตเวียดนามประจําประเทศไทย ได้แสดงความยินดีที่ท่านรองนายกรัฐมนตรีเข้ารับตําแหน่ง ซึ่งจะเป็นประโยชน์ในความร่วมมือระหว่างไทยและเวียดนาม เชื่อมั่นว่าภายใต้การทํางานของรองนายกรัฐมนตรีจะสนับสนุนความร่วมมือด้านต่างๆ อาทิ การเมือง การค้า ความมั่นคง และการศึกษา ระหว่างไทยกับเวียดนาม
ในการนี้ เอกอัครราชทูตเวียดนามประจําประเทศไทยขอบคุณที่รัฐบาลไทย ให้การช่วยเหลือและสนับสนุนด้านศาสนา โดยเฉพาะพระพุทธศาสนาอนัมนิกาย อันจะเป็นแหล่งรวมตัวทางศาสนาของชาวไทยเชื้อสายเวียดนาม และคนไทยที่นับถือพุทธศาสนานิกายดังกล่าว เพื่อธํารงพระพุทธศาสนา อันเป็นที่ยึดเหนียวจิตใจของชาวพุทธ
ซึ่งในตอนท้าย รองนายกรัฐมนตรีชื่นชมและเชื่อมั่นว่าภายใต้การดํารงตําแหน่งของเอกอัครราชทูตจะช่วยกระชับความสัมพันธ์ระหว่างไทยและเวียดนามให้แน่นแฟ้นได้เป็นอย่างดี
รัฐบาลไทย-ข่าวทำเนียบรัฐบาล-สธ.เร่งส่งหน้ากากอนามัย N95 ชุด PPE. ให้โรงพยาบาล [กระทรวงสาธารณสุข]
วันจันทร์ที่ 30 มีนาคม 2563
สธ.เร่งส่งหน้ากากอนามัย N95 ชุด PPE. ให้โรงพยาบาล [กระทรวงสาธารณสุข]
กระทรวงสาธารณสุข เร่งจัดส่งหน้ากากอนามัย หน้ากาก N95 ชุดป้องกันร่างกาย (PPE) ให้โรงพยาบาลทุกสังกัด ปรับระบบจัดส่งโดยบริษัทไปรษณีย์ไทยเพื่อให้ถึงจังหวัดเร็วขึ้น เตรียมจัดหา N95 เพิ่มอีก 7 แสนชิ้น
วันนี้ (30มีนาคม2563)ที่ทําเนียบรัฐบาล กทม. นายแพทย์สุขุม กาญจนพิมาย ปลัดกระทรวงสาธารณสุข แถลงข่าวเรื่องการจัดสรรอุปกรณ์ เวชภัณฑ์ทางการแพทย์ ว่า นายอนุทิน ชาญวีรกูล รองนายกมนตรีและรัฐมนตรีว่าการกระทรวงสาธารณสุข ได้ร่วมกับผู้บริหารกระทรวงพาณิชย์ กระทรวงมหาดไทย วางแผนการจัดหา จัดสรร และจัดส่งหน้ากากอนามัยทางการแพทย์ หน้ากากN95และชุดป้องกันตนเองPPE.เพื่อความปลอดภัยของบุคลากรการแพทย์ที่ให้การดูแลรักษาผู้ป่วยโรคติดเชื้อไวรัสโคโรนา2019ในโรงพยาบาลทุกสังกัด โดยตั้งแต่วันที่7 – 28มีนาคม ได้จัดส่งหน้ากากอนามัยทางการแพทย์ให้แล้ว19.59ล้านชิ้น เป็นโรงพยาบาลในสังกัดสํานักงานปลัดกระทรวงสาธารณสุข10.35ล้านชิ้น กรมอื่นๆ5แสน6หมื่นชิ้น โรงพยาบาลนอกสังกัดกระทรวงสาธารณสุข7แสน7หมื่นชิ้น โรงพยาบาลมหาวิทยาลัย2.48ล้านชิ้นโรงพยาบาลเอกชน4.28ล้านชิ้นโรงพยาบาลสังกัด กทม.1.15ล้านชิ้น
นายแพทย์สุขุมกล่าวต่อว่า กระทรวงสาธารณสุขได้รับจัดสรรหน้ากากอนามัยเพิ่มเป็น1.3ล้านชิ้นต่อวัน ได้จัดส่งให้โรงพยาบาลในสังกัดสํานักงานปลัดกระทรวงสาธารณสุข650,000ชิ้น กรมต่าง ๆ150,000ชิ้น โรงพยาบาลนอกสังกัดกระทรวงสาธารณสุข100,000ชิ้น โรงพยาบาลมหาวิทยาลัย150,000ชิ้น โรงพยาบาลเอกชน150,000ชิ้น และโรงพยาบาลสังกัด กทม.100,000ชิ้น โดยได้ปรับระบบจัดส่งโดยบริษัทไปรษณีย์ไทยส่งจากโรงงานไปยังโรงพยาบาลศูนย์ที่เป็นแม่ข่ายของเขตสุขภาพ เพื่อให้ถึงจังหวัดเร็วขึ้น
สําหรับหน้ากากN95ซึ่งทั่วโลกกําลังขาดแคลนจากความต้องการใช้สูง ตั้งแต่วันที่7-28มีนาคม2563ได้ส่งให้โรงพยาบาลทุกสังกัดแล้ว183,910ชิ้น และคาดประมาณหากจํานวนผู้ป่วย10,000ราย ต้องใช้หน้ากากN95ประมาณ17,000ชิ้นต่อวัน ได้มีแผนการจัดหาเพิ่มอีกประมาณ700,000ชิ้น โดยนําเข้าของบริษัท3 Mจากประเทศอเมริกา2แสนชิ้น บริษัท สยามโคเค็น จํากัด เดือนละ1แสนชิ้น นําเข้าจากประเทศจีนโดยองค์การเภสัชกรรมอีก4แสนชิ้น นอกจากนี้ ได้จัดส่งอุปกรณ์ป้องกันและเวชภัณฑ์ทางการแพทย์ที่ได้รับจากรัฐบาลจีนให้เขตสุขภาพ เป็นหน้ากากอนามัย100,000ชิ้น หน้ากากN95จํานวน10,000ชิ้น ชุดPPE. 2,000ชิ้น
นายแพทย์สุขุมกล่าวอีกว่า บ่ายวันนี้ (30มีนาคม2563)ได้รับรายงานจากนายแพทย์วิฑูรย์ด่านวิบูลย์ องค์การเภสัชกรรม (อภ.) ได้รับยาฟาวิพิราเวียร์ (Favipiravir)หรือยาอะวีแกน (Avigan)ที่จัดซื้อจากประเทศญี่ปุ่นจํานวน40,000เม็ดแล้ว และจะจัดสรรจัดส่งให้กรมการแพทย์ โดยโรงพยาบาลราชวิถี จํานวน18,000เม็ด สําหรับกระจายให้กับโรงพยาบาลในเขตกรุงเทพและปริมณฑล ส่งให้กับเขตสุขภาพทั้ง12เขต สําหรับจัดสรรกระจายให้กับโรงพยาบาลขนาดใหญ่ในภูมิภาค จํานวน18,000เม็ด เหลือไว้สํารองสําหรับจัดสรรในกรณีจําเป็นเร่งด่วนอีกจํานวน4,000เม็ด และคาดว่าภายในวันศุกร์ที่จะมีการจัดส่งยาดังกล่าวเข้าจากประเทศจีนเพิ่มอีกจํานวน100,000เม็ด และภายในเดือนเมษายนจะได้รับจากญี่ปุ่นเพิ่มอีก200,000เม็ด และทําการสั่งซื้อเพื่อสํารองเพิ่มอย่างต่อเนื่อง
*************************************** 30มีนาคม2563
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ เป็นประธานงานแถลงข่าวของสมาคมการค้าส่งเสริมธุรกิจไทย-จันทร์ และเอเชียอาคเนย์
วันพฤหัสบดีที่ 17 ตุลาคม 2562
ผู้ช่วยรัฐมนตรีฯ เป็นประธานงานแถลงข่าวของสมาคมการค้าส่งเสริมธุรกิจไทย-จันทร์ และเอเชียอาคเนย์
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมเป็นประธานงานแถลงข่าวของสมาคมการค้าส่งเสริมธุรกิจไทย-จันทร์ และเอเชียอาคเนย์ ณ ห้อง แกรนด์บอลรูม โรงแรม แกรนด์ ไฮแอท เอราวัณ
วันนี้ (17 ตุลาคม 2562) เวลา 13.30 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมเป็นประธานงานแถลงข่าวของสมาคมการค้าส่งเสริมธุรกิจไทย-จันทร์ และเอเชียอาคเนย์ จัดโดย สมาคมการค้าส่งเสริมธุรกิจไทย-จีน และเอเชียอาคเนย์ โดยมี นายพิษณุ เหรียญมหาสาร นายกสมาคมการค้าส่งเสริมธุรกิจไทย-จีน และเอเชียอาคเนย์ ให้การต้อนรับ ณ ห้อง แกรนด์บอลรูม โรงแรม แกรนด์ ไฮแอท เอราวัณ
สําหรับ สมาคมการค้าส่งเสริมธุรกิจไทย-จีน และเอเชียอาคเนย์ จัดตั้งขึ้นเพื่อส่งเสริมการค้าระหว่างไทย-จีน และกลุ่มประเทศเอเชียตะวันออกเฉียงใต้ เพื่อส่งเสริมและให้การช่วยเหลือสมาชิกและผู้ประกอบการไทย ที่มีความประสงค์จะทําการค้าระหว่างประเทศ เพื่อการขยายธุรกิจของผู้ประกอบการไทยไปสู่ตลาดในประเทศจีนและกลุ่มประเทศ CLMV (กัมพูชา ขาว เมียนมาร์ และเวียดนาม) อีกทั้งยังเป็นการกระตุ้นเศรษฐกิจในกลุ่มประเทศ CLMV โดยการสร้างความรู้ความเข้าใจในการทําธุรกิจอย่างมั่นคงและยั่งยืน
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ประชุมหารือแนวทางชักจูงนักธุรกิจไทยลงทุนใน Rubber City
วันเสาร์ที่ 1 สิงหาคม 2563
รองปลัดฯ ภานุวัฒน์ ประชุมหารือแนวทางชักจูงนักธุรกิจไทยลงทุนใน Rubber City
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมร่วมระหว่างภาครัฐและเอกชน เพื่อชักจูงนักธุรกิจไทยผู้สนใจลงทุนใน Rubber City ณ สํานักงานนิคมอุตสาหกรรมภาคใต้ ต.ฉลุง อ.หาดใหญ่ จ.สงขลา
เมื่อวันที่ 31 กรกฎาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมร่วมระหว่างภาครัฐและเอกชน เพื่อชักจูงนักธุรกิจไทยผู้สนใจลงทุนใน Rubber City โดยหน่วยงานภาครัฐและเอกชน ประกอบด้วย สํานักงานอุตสาหกรรมจังหวัดสงขลา ศูนย์ส่งเสริมอุตสาหกรรมภาคที่ 11 มหาวิทยาลัยสงขลานครินทร์ วิทยาลัยเทคนิคหาดใหญ่ สํานักงานนิคมอุตสาหกรรมภาคใต้ และกลุ่มบริษัทนักลงทุนไทย เข้าร่วม ณ สํานักงานนิคมอุตสาหกรรมภาคใต้ ต.ฉลุง อ.หาดใหญ่ จ.สงขลา
โดยประเด็นในการหารือ มุ่งเน้นเกี่ยวกับการต่อยอดอุตสาหกรรมที่ใช้ยางธรรมชาติเป็นวัตถุดิบ อีกทั้งแสดงถึงความพร้อมของ Rubber City ที่สามารถรองรับการจัดตั้งโรงงานอุตสาหกรรม และผลักดันให้เกิดการลงทุน การจ้างงาน โดยมีภาครัฐและสถานศึกษาในพื้นที่ร่วมอํานวยความสะดวกในด้านต่าง ๆ แก่นักลงทุนอีกด้วย
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการจัดงานสัปดาห์เผยแพร่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจำปี 2560 ครั้งที่ 1/2560
วันศุกร์ที่ 16 มิถุนายน 2560
รมต.นร.ออมสินฯ เป็นประธานการประชุมคณะกรรมการจัดงานสัปดาห์เผยแพร่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2560 ครั้งที่ 1/2560
รมต.นร.ออมสินฯ เป็นประธานการประชุมคณะกรรมการจัดงานสัปดาห์เผยแพร่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2560 ครั้งที่ 1/2560
วันนี้ (16 มิถุนายน 2560) เวลา 14.00 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการจัดงานสัปดาห์เผยแพร่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2560 ครั้งที่ 1/2560
ภายหลังการประชุม รัฐมนตรีประจําสํานักนายกรัฐมนตรี ได้แถลงสรุปผลการประชุมว่างานสัปดาห์เผยแพร่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2560 จะเริ่มงานตั้งแต่วันที่ 4 - 9 กรกฎาคม 2560 โดยส่วนราชการภาครัฐ รัฐวิสาหกิจ องค์กรการกุศลต่าง ๆ และภาคเอกชนที่เกี่ยวข้องได้ร่วมกันดําเนินการจัดงานทั้งในส่วนกลาง และส่วนภูมิภาคทั่วประเทศ ตลอดจนวัดไทยในต่างประเทศต่าง ๆ ทั่วโลกได้ร่วมใจพร้อมกันจัดงานดังกล่าวโดยพร้อมเพรียงกัน
รัฐมนตรีประจําสํานักนายกรัฐมนตรี ได้แถลงเพิ่มเติมว่าในวันที่ 9 กรกฎาคม 2560 คาดว่าจะมีพุทธศาสนิกชนมาร่วมงานในวันดังกล่าวไม่น้อยกว่า 5 หมื่นคน ทั้งนี้ ในเรื่องของการดูแลด้านการรักษาความปลอดภัยนั้น ทุกภาคส่วนที่เกี่ยวข้องได้มีการเตรียมจัดเจ้าหน้าที่ทั้งทหารและตํารวจมาดูแลด้านความปลอดภัยในทุกจุดที่มีการจัดงานอย่างทั่วถึง อีกทั้งยังได้เตรียมรถโดยสารสาธารณะเพิ่มจํานวนมากขึ้นในเส้นทางที่มีการจัดงานดังกล่าว พร้อมทั้งได้กล่าวขอบคุณจังหวัดนครปฐมที่ให้ความร่วมมือเป็นอย่างดีในการจัดงานฯ ด้วยดีเป็นประจําทุกปี โดยเฉพาะอย่างยิ่งปีนี้ได้มีการจัดเต็นท์ขนาดใหญ่ รวมถึงน้ําดื่มและอาหารให้บริการกับพี่น้องประชาชนที่จะมาร่วมงานดังกล่าวอย่างเต็มที่อีกด้วย
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานกล่าวเปิดงาน "Content Thailand Networking Reception"
วันพุธที่ 9 ตุลาคม 2562
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานกล่าวเปิดงาน "Content Thailand Networking Reception"
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานกล่าวเปิดงาน "Content Thailand Networking Reception"
วันที่ ๖ ตุลาคม ๒๕๖๒ เวลา ๑๓.๓๐ น. (เวลาท้องถิ่น) สาธารณรัฐเกาหลี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานกล่าวเปิดงาน "Content Thailand Networking Reception" พร้อมชม VTR "Content Thailand” ภาพรวมอุตสาหกรรมภาพยนตร์ และแอนิเมชั่นไทย "Thailand Incentive Measures by Thailand Film Office Thai Talent Busan International Film Festival 2019" ซึ่งเป็นกิจกรรมภายในงานเทศกาลภาพยนต์นานาชาติปูซาน (Busan International Film Festival : BIFF 2019) ที่จัดขึ้นระหว่างวันที่ ๔-๘ ตุลาคม ๒๕๖๒ ณ นครปูซาน สาธารณรัฐเกาหลี โดยมี นายประสพ เรียงเงิน ผู้ช่วยปลัดกระทรวงวัฒนธรรม นายศิริศักดิ์ คชพัชรินทร์ ผู้ทรงคุณวุฒิด้านภาพยนตร์ และวีดิทัศน์ น.ส.นวลวรรณ ดาระสวัสดิ์ ผู้อํานวยการกลุ่มเลขานุการ คณะกรรมการภาพยนตร์ฯ ผู้ประกอบการภาพยนตร์ฯเกาหลี และผู้ประกอบการภาพยนตร์ฯไทย อาทิ BNK๔๘ ,Films Five Star Production ,Hollywood (Thailand) , Kantana Post Production (Thailand), Mono Film , Nop Production , Sun and Moon Productions เข้าร่วม ณ อาคาร BEXCO Convention Hall ๑ สาธารณรัฐเกาหลี
รัฐบาลไทย-ข่าวทำเนียบรัฐบาล-กระทรวงมหาดไทยร่วมกับสำนักงานรัฐบาลดิจิทัลขับเคลื่อนการดำเนินการ ยกเลิกสำเนาเอกสารราชการเพื่ออำนวยความสะดวกให้ประชาชน
วันพุธที่ 8 สิงหาคม 2561
กระทรวงมหาดไทยร่วมกับสํานักงานรัฐบาลดิจิทัลขับเคลื่อนการดําเนินการ ยกเลิกสําเนาเอกสารราชการเพื่ออํานวยความสะดวกให้ประชาชน
กระทรวงมหาดไทยร่วมกับสํานักงานรัฐบาลดิจิทัลขับเคลื่อนการดําเนินการ
ยกเลิกสําเนาเอกสารราชการเพื่ออํานวยความสะดวกให้ประชาชน
เมื่อวันที่ 7 สิงหาคม 2561 เวลา 13.30 น. ณ ห้องประชุมราชสีห์ ศาลาว่าการกระทรวงมหาดไทยนายนิสิต จันทร์สมวงศ์รองปลัดกระทรวงมหาดไทยเป็นประธานการประชุมคณะทํางานขับเคลื่อนโครงการพัฒนาระบบประเมินความพึงพอใจของประชาชนต่อการให้บริการของหน่วยงานภาครัฐ (Citizen Feedback)และการยกเลิกสําเนาเอกสารราชการ (Zero Copy)ของกระทรวงมหาดไทย โดยมี นางไอรดา เหลืองวิไล รองผู้อํานวยการสํานักงานรัฐบาลดิจิทัล (สพร.) ผู้แทนกรม และหน่วยงานรัฐวิสาหกิจในสังกัดกระทรวงมหาดไทยเข้าร่วมประชุม
ในการประชุมครั้งนี้นางไอยรดา เหลืองวิไล รองผู้อํานวย สพร.ได้ชี้แจงแนวทางการดําเนินการตามโครงการพัฒนาระบบประเมินความพึงพอใจของประชาชนต่อการให้บริการของหน่วยงานภาครัฐ (Citizen Feedback)และการยกเลิกสําเนาเอกสารราชการ (Zero Copy)ของกระทรวงมหาดไทยซึ่งสืบเนื่องมาจากการเข้าร่วมประชุมและรับมอบนโยบายจากคณะกรรมการขับเคลื่อนการพัฒนารัฐบาลดิจิทัล ครั้งที่ 1/2561 เมื่อวันที่ 9 มีนาคม 2561 มีมติเห็นชอบให้ส่วนราชการเร่งรัดยกเลิกการเรียกสําเนาเอกสารจากประชาชนเพื่อเป็นการลดภาระประชาชนเมื่อมารับบริการ ซึ่งได้ขอความร่วมมือให้กระทรวงมหาดไทยเร่งดําเนินการปักหมุดตําแหน่งจุดบริการประชาชน และการตอบแบบสํารวจความพร้อมออนไลน์ของจุดให้บริการประชาชนให้ครบทุกจุดบริการของกระทรวงมหาดไทย เพื่อทาง สพร. ได้เชื่อมโยงฐานข้อมูลแสดงจุดการให้บริการประชาชนทั่วประเทศ การบอกสถานะการยกเลิกสําเนาและข้อมูลเกี่ยวข้องการใช้บริการผ่านแอปพลิเคชั่นCITIZENinfoเพื่อให้ประชาชนได้ดาวน์โหลดเพื่อใช้บริการโดยคาดว่าจะเปิดตัวในปลายเดือนสิงหาคม 2561 นี้
ทั้งนี้นายนิสิต จันทร์สมวงศ์ รองปลัดกระทรวงมหาดไทยได้ชี้แจงว่ากระทรวงมหาดไทยได้เร่งดําเนินโครงการให้สอดคล้องกับนโยบายของรัฐบาล และอยู่ระหว่างการเร่งรัดขับเคลื่อนการดําเนินงาน พร้อมได้สั่งการให้ทุกกรม หน่วยงานในสังกัดสํานักงานปลัดกระทรวงมหาดไทย และรัฐวิสาหกิจในสังกัดกระทรวงมหาดไทยเร่งติดตามการปักหมุดตําแหน่งจุดบริการประชาชนของกระทรวงมหาดไทย และให้แต่ละหน่วยงานเร่งตรวจสอบความพร้อมทุกจุดให้บริการที่มีความพร้อมอย่างจริงจังซึ่งกระทรวงมหาดไทยได้ถือเป็นกระทรวงหลักในการยกเลิกการร้องขอสําเนาจากประชาชนเพื่ออํานวยความสะดวกให้ประชาชนสามารถรับบริการจากภาครัฐได้สะดวก รวดเร็ว และถูกต้อง เพื่อเป็นการอํานวยความสะดวกประชาชน และขับเคลื่อนการพัฒนาการบริการให้สอดคล้องกับยุทธศาสตร์ชาติ นโยบายไทยแลนด์ 4.0 และรัฐบาลดิจิทัลต่อไป
รัฐบาลไทย-ข่าวทำเนียบรัฐบาล-“บิ๊กอู๋”นำถุงยังชีพ 1,000 ชุด มอบผู้ประสบอุทกภัยนครพนม พร้อมวางแผนช่วยเหลือ 3 ระยะ
วันจันทร์ที่ 6 สิงหาคม 2561
“บิ๊กอู๋”นําถุงยังชีพ 1,000 ชุด มอบผู้ประสบอุทกภัยนครพนม พร้อมวางแผนช่วยเหลือ 3 ระยะ
รมว.แรงงาน นําทีมผู้บริหาร และหน่วยงานในสังกัดกระทรวงแรงงาน ลงพื้นที่ตรวจเยี่ยมผู้ได้รับผลกระทบจากอุทกภัย ณ โรงเรียนบ้านหนองกุด อ.ธาตุพนม และ อบต.โนนตาล อ.ท่าอุเทน จ.นครพนม มอบถุงยังชีพ 1,000 ชุด พร้อมออกมาตรการช่วยเหลือ 3 ระยะ
เมื่อวันที่ 5 สิงหาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ลงพื้นที่ตรวจเยี่ยมและมอบสิ่งของอุปโภคบริโภคช่วยเหลือผู้ประสบอุทกภัยจํานวน 2 จุด ได้แก่ โรงเรียนบ้านหนองกุดแคน ต.พระกลางทุ่ง อ.ธาตุพนม จ.นครพนม และองค์การบริหารส่วนตําบลโนนตาล อ.ท่าอุเทน จ.นครพนม โดยมีภาครัฐและเอกชนร่วมสนับสนุนสิ่งของอุปโภคบริโภคเพื่อนํามาช่วยเหลือผู้ประสบอุทกภัย ได้แก่ ส่วนราชการกระทรวงแรงงานจังหวัดนครพนม 300 ชุด สํานักงานพัฒนาสังคมและความมั่นคงของมนุษย์จังหวัดนครพนม 300 ชุด เหล่ากาชาดจังหวัดนครพนม 300 ชุด บริษัท เจริญโภคภัณฑ์อาหาร จํากัด (มหาชน) 100 ชุด และไข่ไก่ 10,000 ฟอง เพื่อนําไปมอบให้แก่ผู้ประสบอุทกภัยจุดละ 500 ชุด รวมทั้งสิ้นจํานวน 1,000 ชุด
พล.ต.อ.อดุลย์ฯ กล่าวต่อว่า กระทรวงแรงงาน ได้กําหนดแผนการช่วยเหลือประชาชนเมื่อเกิดภัยพิบัติซึ่งได้กําหนดแผนการช่วยเหลือไว้ 3 ระยะ คือ 1) ก่อนเกิดภัย ได้มีการจัดเตรียม จัดหาแรงงานที่มีความรู้ทางเทคนิคเพื่อประโยชน์ในการป้องกันและบรรเทาสาธารณภัย ให้การศึกษาอบรมและฝึกฝนแรงงานในสถานประกอบการ เพื่อความปลอดภัยในการทํางาน สํารวจ จัดเตรียม จัดหาโดยการเรียกร้องเกณฑ์จ้างหรือเช่าเครื่องมือเครื่องใช้ในการป้องกันและบรรเทาสาธารณภัย 2) ระหว่างเกิดภัย ได้ตรวจสอบข้อมูลแรงงานที่ได้รับผลกระทบจากสาธารณภัยเพื่อให้การช่วยเหลือด้านคุ้มครองและเรียกร้องสิทธิที่พึงได้ตามกฎหมายแรงงาน และ 3) ระยะฟื้นฟู ได้จัดเตรียมแผนการฝึกอาชีพและจัดหางานให้ผู้ประสบภัย อาทิ กิจกรรมจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพ จัดบริการหน่วยเคลื่อนที่ให้ความช่วยเหลือซ่อมแซมเครื่องใช้ไฟฟ้า ยานพาหนะ บ้าน เครื่องยนต์เล็กเพื่อการเกษตร ฝึกอาชีพเพื่อเสริมอาชีพหลัก ฝึกอาชีพเกี่ยวกับการซ่อมแซม ให้บริการจัดหางานและส่งเสริมการประกอบอาชีพตามความเหมาะสม เป็นต้น นอกจากนี้ ยังจัดหน่วยให้บริการด้านประกันสังคมแก่แรงงานที่ประสบภัยอีกด้วย
ทั้งนี้ จากรายงานของกรมป้องกันและบรรเทาสาธารณภัย เมื่อวันที่ 3 ส.ค.61 พบว่า สถานการณ์ฝนตกหนักและน้ําล้นตลิ่งในพื้นที่ 8 อําเภอ 56 ตําบล 398 หมู่บ้าน ของ จ.นครพนม ได้แก่ อ.เมืองนครพนม อ.ธาตุพนม อ.ท่าอุเทน อ.โพนสวรรค์ อ.เรณูนคร อ.ปลาปาก อ.นาแก และ อ.บ้านแพง บ้านเรือนได้รับผลกระทบ 9 หลัง วัด 2 แห่ง ถนน 30 จุด ฝาย 5 แห่ง พื้นที่ทางการเกษตรได้รับความเสียหาย 128,098 ไร่ ซึ่งปัจจุบันยังมีระดับน้ําเพิ่มขึ้น ขณะนี้ทางจังหวัดได้ติดตั้งเครื่องสูบน้ําเพิ่ม เพื่อเร่งระบายน้ําออกจากพื้นที่ และกรอกทรายใส่กระสอบเพื่อแจกจ่ายให้ประชาชนที่ได้รับผลกระทบ รวมทั้งให้ประชาชนติดตามการประกาศแจ้งเตือนจากทางการอย่างใกล้ชิด
-------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
5 สิงหาคม 2561